# Misingi ya Agano Jipya

# Moduli ya Kwanza: Utangulizi wa Vitabu vya Injili

**Maswali ya Kujadili**

1. Jambo gani la muhimu zaidi ulilojifunza katika somo hili ama jambo ambalo hukulielewa vizuri katika somo hili?
2. Je, tunajuaje kwamba Vitabu vinne vya Injili vilivyoko kwenye Biblia ni vya kweli?
3. Je, habari inayosimuliwa na injili zote nne ina ulinganifu gani?
4. Je, ni magumu gani dhahiri yanajitokeza kutokana na utofauti baina ya Injili nne?
5. Je, ni mikazo gani tofauti ipo katika kila moja ya injili nne?
6. Kwa nini unadhani ilikuwa muhimu kwa Mungu kutuachia injili nne?
7. Je, somo hili linakusaidia kujenga imani katika kuaminika kwa injili nne?
8. Je, unaona tofauti gani katika namna ambayo injili za Biblia zinaelezea “habari njema” na jinsi ambavyo watu mara nyingi hujaribu kuifafanua injili?
9. Je, kwa jinsi gani simulizi za Yesu Kristo na kazi zake zibadilizo maisha zinapaswa kuathiri jinsi tunavyoishi?
10. Vitabu vya Injili vinatusaidiaje kuzielewa simulizi za kihitoria katika Agano la Kale?
11. Tunawezaje kuamini kwamba Vitabu vya Injili vinaaminika wakati viliandikwa na wanadamu walioanguka?
12. Utofauti uliopo katika Vitabu vya Injili unawezaje kutusaidia kuthamini utofauti wa kanisa?
13. Je, Yesu Kristo kufanyika Mfalme Masihi wa Israeli kunaathirije maisha yako?

**TAARIFA YA JUMLA JUU YA UTEKELEZAJI – UTOFAUTI – MAGUMU DHAHIRI:** Njia pekee ya kuushinda mwili na shauku zake dhidi ya kuwa mhusika wa pili katika simulizi ni kuuona utukufu wa Mungu ndani ya Kristo katika injili zote. Ni maono ya utukufu wa Kristo ndiyo uliokusudiwa kuleta imani ndani ya watu — na kupenya upofu wetu. Mathayo anamlenga Kristo kama Mfalme aliyeahidiwa katika Agano la Kale ambaye ataleta ufalme wa Mungu. Marko anamwasilisha kama yule apiganaye vita dhidi ya mwovu na wafuasi wake, anayeteseka, na anayeshinda kwa ushujaa kwa niaba ya watu wake. Luka anamwasilisha kama Mwokozi wa ulimwengu mwenye huruma — wakiwemo wale wanaochukuliwa kuwa si wa muhimu. Yohana anamzungumzia kama Mwana wa Mungu ambaye, kwa mtazamo wa uhusiano wake wa kipekee na wa upendo na Baba yake, yuko radhi kuukamilisha mpango wa Baba yake wa kuwaokoa watu wake na hivyo kuwafanya wawe kama yeye.

**SOMO REJEA:**

Marilyn alingoza wanawake Kujisomea Biblia. Aliyaandaa masomo yake kwa bidii, lakini mlengo wake wa pekee ulikuwa kile ambacho mwanamke anapaswa kufanya na ambacho hapaswi kufanya. Aliichukua Biblia kama kitabu cha mambo ya kufanya na mambo ya kutofanya na si kama simulizi yenye mhusika mkuu/shujaa, maadui, na watu wa kuokolewa. Baada ya kujifunza simulizi ya Biblia, alianza kusisitiza mhusika mkuu, matendo na utukufu wa Yesu shujaa aliyedhihirishwa katika kifungu. Alisema, “Kuna shujaa mmoja mkubwa, lakini ni kama vile ana mavazi tofauti katika kila kifungu.” Alijaribu kuwafanya watu wamheshimu Yesu kwa kicho cha kwa namna za kipekee zilizoelezwa katika kila kifungu, na katika muktadha huo aliwahimiza “kufanya hiki” ama “kutofanya kile.”

Maswali ya Kutafakari

1. Chunguza mahubiri na/ama mafundisho yako katika miezi michache iliyopita. Kwa kiwango gani umeyaweka matakwa ya Mungu ya utii katika muktadha wa mtazamo wa utukufu wa Kristo? Toa mifano ya jibu lako na uijadili na jumuia yako ya kujisomea. Fikiria machaguo yafuatayo:
   1. Kristo hakutajwa katika mahubiri/mafundisho
   2. Kristo anatajwa mara moja.
   3. Kristo anatajwa mara chache.
   4. Kristo anawasilishwa zaidi kama mfano wa kuigwa.
   5. Karibia lengo liwe utii peke yake: nini kifanyike na nini kififanyike.
   6. Mahubiri na mafundisho yangu yameundwa kuwafanya watu wamheshimu Kristo kwa kicho kama mfalme anayeleta ufalme ulioahidiwa.
   7. Jambo jingine zaidi?

Mambo ya Kufanya

* Fanya utafiti usio rasmi miongoni mwa washirika wa kanisa lako. Chunguza njia zozote zinazoendana na utamaduni ambazo jambo kuu lililowabadilisha katika mahubiri ama mafundisho yako juma lililopita. Unaweza kufanya hivi kwa majuma kadhaa, ukiwauliza watu tofauti katika juma. Ikiwa wewe siyo Mwalimu/mhubiri, bado unaweza kufanya utafiti huu. Unaweza ama usiweze kuhisi unaweza/unataka kumshirikisha mchungaji wako matokeo. Hakikisha Unafanya hivyo kwa namna isiyohukumu. Rekebisha msisitizo wa mahubiri yako kwa kadiri inavyolazimu.